2020. gada 4. septembrī Rīkojums Nr. 480

Rīgā (prot. Nr. 51 1. §)

**Par valsts kapitāla daļu un valsts kapitālsabiedrību pārvaldības koordinācijas institūcijas padomi**

1. Saskaņā ar Publiskas personas kapitāla daļu un kapitālsabiedrību pārvaldības likuma 24. panta trešo daļu un Ministru kabineta 2015. gada 8. septembra noteikumu Nr. 518 "Valsts kapitāla daļu un valsts kapitālsabiedrību pārvaldības koordinācijas institūcijas padomes nolikums" 3. un 4. punktu izveidot valsts kapitāla daļu un valsts kapitālsabiedrību pārvaldības koordinācijas institūcijas padomi šādā sastāvā:

Padomes priekšsēdētājs

E. Valantis – Ekonomikas ministrijas valsts sekretārs

Padomes locekļi:

E. Balševics – Vides aizsardzības un reģionālās attīstības ministrijas valsts sekretārs

B. Bāne – Finanšu ministrijas valsts sekretāre

U. Biķis – Latvijas Darba devēju konfederācijas viceprezidents

J. Eglīts – zemkopības ministra biroja vadītājs

J. Endziņš – Latvijas Tirdzniecības un rūpniecības kameras valdes priekšsēdētājs

Ā. Kasparāns – Veselības ministrijas valsts sekretāra vietnieks

R. Kronbergs – Tieslietu ministrijas valsts sekretārs

A. Muhlinkins – Latvijas Brīvo arodbiedrību savienības priekšsēdētāja vietnieks

M. Pūķis – Latvijas Pašvaldību savienības vecākais padomnieks

I. Stepanova – Satiksmes ministrijas valsts sekretāre

B. Zakevica – Kultūras ministrijas valsts sekretāra vietniece

2. Atzīt par spēku zaudējušu Ministru kabineta 2019. gada 9. aprīļa rīkojumu Nr. 157 "Par valsts kapitāla daļu un valsts kapitālsabiedrību pārvaldības koordinācijas institūcijas padomes personālsastāvu" (Latvijas Vēstnesis, 2019, 73. nr.).

Ministru prezidents A. K. Kariņš

Ekonomikas ministrs J. Vitenbergs